钦定古今图书集成/明伦汇编/氏族典/第336卷 > 刘𬩽
## 钦定古今图书集成/明伦汇编/氏族典/第336卷 > 刘𬩽

按《五代史刘𬩽传》：“𬩽，密州安丘人也。少事青州王敬
武。敬武卒，子师范表𬩽登州刺史，以为行军司马。梁
太祖西攻凤翔，师范乘梁虚，因遣人分袭梁诸州县。
梁以葛从周为兖州节度，将兵在外。𬩽使人负油鬻
城中，悉视虚实，袭破之。梁祖引兵东还，遣从周攻𬩽，
师范败降梁，𬩽亦降，以为都押衙。太祖即位，累迁左”
龙武统军。末帝即位，领镇南军节度使，为开封尹。庄
宗入魏，𬩽潜军袭太原，不克，屯于莘县。庄宗数以劲
兵压𬩽营，𬩽不肯出。而末帝又数促𬩽使出战，𬩽大
败南奔。朱友谦叛，段凝等素恶𬩽，乃谮之，罢归洛阳，
鸩杀之。子遂、凝、遂雍事唐，皆为刺吏。